तहखाने के चटोरे
यह फिर से बंद है।
मुझे एक मिनट दो।
मैं इसे पलक झपकते ही खोल दूँगा।
हम पहले ही काफ़ी पैदल चल चुके हैं,
तो शायद आज के लिए हमें यहीं रुक जाना चाहिए।
तुम इतनी होशियार हो, मारूशिरु, कि अपने पेट से जवाब दिया।
यह मेरे पेट की आवाज़ नहीं थी!
ऐसा होना आम है।
आख़िरकार, हमने आज केवल नाश्ता ही किया है।
लेकिन दाईओस, मैं रुकने के ख़िलाफ़ हूँ।
आज हमें खाने लायक चीज़ में केवल वह ट्रेजर बग्स से भरा हुआ कटोरा ही मिला था।
भले ही हमें तकलीफ़ सहनी पड़े, हमें चौथी मंज़िल तक पहुँच जाना चाहिए।
लेकिन, हम जितना आगे बढ़ेंगे हमारा सामना और भयानक राक्षसों से होगा।
मेरे ख़याल से हमें अपनी ताक़त बचाकर रखनी चाहिए।
लेकिन अपनी ताक़त बचा कर भी
कोई फ़ायदा नहीं, अगर हम भूख से मर जाएँ तो।
लेकिन ताक़त के बिना, हम राक्षसों को हरा भी नहीं पाएंगे…
यह खुल गया है।
यह कमरा ऐसा लग रहा है जैसे पहले कभी यह डाइनिंग हॉल था।
यह किसी समय बेहद शानदार डाइनिंग टेबल रही होगी।
लेकिन अब, इस जगह केवल भूत ही भटक रहे हैं।
यहाँ एक चूहा तक नहीं दिख रहा।
मैं कोई चूहा नहीं खाऊँगी, हाँ?
सोच रहा हूँ हमेशा मुर्दे ही हम पर हमला क्यों करते हैं।
कभी कोई भुना हुआ सुअर हमारे पीछे क्यों नहीं आता?
बकवास मत करो।
"हमारे पीछे क्यों नहीं आता?"
लेकिन हमारे पीछे…
खाना पड़ता तो है!
जीती-जागती पेंटिंग?
संभलकर, दाईओस!
तुम बहुत ही करीब थे!
वह तुम्हें अंदर खींच सकती थी!
मैं यही तो चाहता था! मैं कामयाब होने ही वाला था!
क्या?
उस पेंटिंग में अंगूर थे।
दूसरे शब्दों में,
तुम पेंटिंग में मौजूद भोजन को खाने की कोशिश कर रहे थे।
हाँ। बहुत ही अच्छी तरकीब थी, तुम्हें नहीं लगता?
-बिल्कुल नहीं! -बेवकूफ़ कहीं के!
-बेवकूफ़! तुम सोच क्या रहे थे? -कभी कहावत सुनी है, "ख़याली पुलाव पकाना"?
मैं जानता हूँ कि तुम सच में ख़याली पुलाव नहीं खा सकते।
लेकिन ख़याली पुलाव बनाते हुए किसी की पेंटिंग में ऐसा कर पाना मुमकिन है!
पेंटिंग के अंदर तुम अपनी जान से हाथ धो बैठोगे।
सही कहा!
पेंटिंग के अंदर, हम एक दूसरे के संपर्क में आ पाएंगे!
ठीक है। तो फिर जो मर्जी हो करो।
पर ऐसा केवल एक ही बार कर सकते हो।
हम तुम्हारी कमर में रस्सी बाँध देंगे।
जब तुम हमें संकेत दोगे, हम तुम्हें बाहर खींच लेंगे।
मुझे कौन सी पेंटिंग में जाना चाहिए?
यह वाली अच्छी लग रही है।
इसमें बहुत सारा स्वादिष्ट खाना है।
हाँ, मैं इसी पेंटिंग में जाऊँगा।
मर गया।
हे, तुम।
मेरा राज़ खुल चुका है!
वह तलवार…
तुमने अजीब सा कवच पहन रखा है,
लेकिन तुम महल के पहरेदारों में से एक हो, है ना?
हँह?
लो, इसे लेकर चलो।
सच में, हमारे पास हमेशा काम करने वालों की कमी रहती है।
इस तरफ़! ऐसे ख़यालों में खोए मत रहो!
उसका चेहरा देखो। वह बहुत होशियार दिखता है!
हाँ, उसकी नाक बिल्कुल आपकी नाक जैसी है।
एक दिन वह बड़ी शानो-शौकत के साथ इस राज्य पर राज करेगा।
-मत रोओ। तुम तो अच्छे बच्चे हो। -बधाई हो, महाराज।
दिन में सपने देखना बंद करो!
जाओ अगली थाली लेकर आओ!
-सुनो, मुझे एक कौर खाने… -मिल गया!
देरु गारो! तुम्हारा नाम देरु गारो होगा!
देरु गारो, तुम एक महान राजा बनोगे!
कोई फ़ायदा नहीं!
मुझे यहाँ खाने को कुछ नहीं मिलेगा!
मुझे बाहर निकालो!
यह उसका सिग्नल है!
खींचो!
तो कैसा रहा?
मेरे मुँह में निवाला आने ही वाला था।
लेकिन वहाँ का माहौल बिल्कुल ठीक नहीं था।
-माहौल? -माहौल ने तुम्हें रोक लिया?
हाँ, वहाँ पूरा माहौल ही गड़बड़ था।
बस एक और बार!
अगर माहौल सही रहा तो मुझे कुछ खाने को मिल सकता है।
"सही" से तुम्हारा क्या मतलब है?
चलो देखते हैं।
मुझे लगता है माहौल थोड़ा अनौपचारिक होना चाहिए।
अनौपचारिक?
यह वाली कैसी रहेगी?
इसमें फैंसी खाना है, माहौल पार्टी का लग रहा है,
और कोई नंगा होकर भी नाच रहा है।
यही है! लो मैं चला!
नशेड़ी कहीं के!
क्या लगता है तुम महाराज के सामने क्या कर रहे हो?
तुरंत मेज़ से नीचे उतरो!
अरे, रुक जाओ।
आज मेरी शादी का अवसर है।
इतनी ज़्यादा पी लेने के लिए इस आदमी को क्षमा कर दीजिए।
लेकिन राजकुमार देरु गारो…
देरु गारो?
पहले वाली पेंटिंग में जो बच्चा था, ये वही है?
चलो, निकलो यहाँ से!
बाल-बाल बचा!
देरु गारो!
पिताजी!
मुझे देखकर ख़ुशी हुई कि तुम बड़े होकर इतने सक्षम बन गए हो।
इस राज्य के भविष्य के नाम।
पि… पिताजी!
उन्हें ज़हर दिया गया है!
शायद मुझे थोड़ा खाना साथ ले जाकर बाद में शांति से उसे खाना चाहिए।
माफ़ कीजिए।
महाराज!
तुरंत उनका इलाज़ करो!
जल्दी करो!
उस एल्फ़ को मैंने पिछली पेंटिंग में भी देखा था।
क्या वह कोई विदूषक वगैरह है।
देखो, मैं क्या लाया हूँ!
इस बार मैं खाना लेकर आया…
रुको, क्या? सारा खाना गायब हो गया!
तो मैं पेंटिंग से खाना बाहर नहीं ला सकता।
खाना खाने का इकलौता तरीका है, उन्हें पेंटिंग के अंदर ही खाना!
फिर से! अब जब बात यहाँ तक आ ही गई है तो मुझे उसका स्वाद चखना ही होगा!
फुल कोर्स कोर्ट क्विज़ीन
क्या यहाँ राजतिलक हो रहा है?
तो वह राजकुमार सिंहासन पर बैठ ही गया।
आशा है यह राज्य और इसके लोग अनंत काल तक फलते-फूलते रहेंगे।
यह अच्छा है!
बहुत स्वादिष्ट है!
मुझे लगा था शायद इसका स्वाद पेंट जैसा होगा,
लेकिन यह तो सचमुच की दावत है!
और खाना लाओ।
मैंने भरपेट खा लिया।
पेट जैसे फटने वाला है।
अब मुझे वापस जाना चाहिए।
अरे? यह तो…
-तुम इस महल के नहीं हो, है ना। -अरे, मर गया!
तुम क्या कर रहे हो?
राजकुमार के जन्म और उनकी शादी के समय भी तुम वहाँ थे।
तुम्हारा इरादा क्या है?
क्या तुम्हारी नज़र सिंहासन पर है?
मैं तुम्हें अभी के अभी जलाकर राख कर दूँगी!
वह पेंटिंग!
क्या पेंटिंग के अंदर कुछ हुआ था?
वहाँ ढेर सारे स्वादिष्ट व्यंजन थे।
जैसे ही मैं भरपेट खाना खाने के बाद वहाँ से निकलने वाला था,
किसी को पता चल गया कि मैं बाहरी व्यक्ति हूँ, उसने मुझे धर दबोचा,
और गुस्से में पागल हो गई।
मुझे हैरानी नहीं है।
मैं इतना डर गया था।
अब जब राहत मिली है तो मुझे फिर से भूख लगने लगी है।
ज़रा एक मिनट? भले ही मैंने भरपेट खाया था, मेरा पेट अभी भी खाली लग रहा है!
हमने तुमसे क्या कहा था?
यह बस ख़याली पुलाव ही थे!
तुमने हमारा समय बर्बाद किया!
लेकिन वह सब बेहद स्वादिष्ट था!
क्या यह रसोईघर था?
हम बगल वाले कमरे से पानी ला सकते हैं,
और कुछ देर आराम करने के लिए यह अच्छी जगह है।
अगर तुम पेंटिंग्स के चक्कर में नहीं पड़े होते,
तो शायद हम अब तक चौथी मंज़िल तक पहुँच चुके होते।
अरे, क्या वह एक मिमिक है?
मैंने उस बक्से को पहले वहाँ नहीं देखा था।
यह साफ़ नज़र तो नहीं आ रहा है, लेकिन पूरी तरह छिपा हुआ भी नहीं है।
यह ऐसी जगह है जहाँ आपका ध्यान बस चला ही जाएगा।
यह ऐसी जगह पर है जो उन बदमाशों को बहुत पसंद है।
तो, चलो आज यहीं थोड़ी देर सो जाते हैं।
ठीक है।
तुम्हें चलेगा, चिरूचाक्कू?
हाँ, बिल्कुल।
शायद मुझे उन्हें बताने की ज़रूरत नहीं।
मुझे पता है सेन्शि और दाईओस उसे खाने को उतारू हो जाएंगे।
फिर, उस बक्से को मुझे ही खोलना पड़ेगा।
मिमिक्स…
पता नहीं उन बदमाशों ने मुझे कितनी बार तकलीफ़ पहुँचाई है!
ठीक है!
इसमें कोई ताला या जाल नहीं है!
क्योंकि यह बंद था, तो यह मिमिक तो नहीं है!
अगर इसे पीछे से खोलूँ तो यह मुझे चोट नहीं पहुँचा पाएगा!
धत्त तेरे की! मैं जाल के बारे में भूल ही गया था!
कमबख़्त मिमिक!
तुम ठीक हो?
कुछ सोच रहे हो क्या।
कोई परेशानी है क्या?
नहीं, कुछ भी नहीं।
तुम ज़रूर थके हुए होगे।
आख़िरकार, तुम अभी हो तो बच्चे ही।
उसे पहरेदारी की ज़िम्मेदारी दिए बिना सोने दो।
मैं कह चुका हूँ, मैं बच्चा नहीं हूँ!
तो तुम्हारी उम्र क्या है?
मैं नहीं बताना चाहता।
फिर से वही बात। तुम हमेशा ही ऐसा करते हो।
तुमने हमें अपना शहर या जन्मदिन भी नहीं बताया।
मुझे अपने काम और निजी जीवन को अलग रखना पसंद है।
ऐसे ही पेश आते रहे तो किसी दिन तुम पछताओगे।
जो चाहे समझो।
मैं भूख के प्रति ज़्यादा संवेदनशील हो गया हूँ।
पहले मैं दो दिनों तक भूखे रह लेता था।
जाकर अगले कमरे से पानी ले आता हूँ।
ओए, आलसी।
मैं थोड़ा पानी लेने जा रहा हूँ।
मैं साथ चलती हूँ।
रहने दो। मैं तुरंत लौट आऊँगा।
यह ख़तरनाक है।
यह बस बगल वाला कमरा है।
एक कॉइन बग।
सोचता हूँ कि क्या आस-पास इनका घोंसला है।
अगर थोड़े और मिल जाएं तो शायद हमारी भूख थोड़ी मिट सकेगी।
दाईओस की तरह तो नहीं, लेकिन मुझे कॉइन बग्स पसंद हैं।
वे राक्षस हैं जो मिमिक का भेष धरते हैं,
लेकिन वे प्यारे होते हैं।
अरे!
ज़रा एक मिनट, यहीं पर तो मिमिक…
बेवकूफ़ कहीं के।
तुम भूल गए कि पानी की थैली के साथ तुम्हारा वजन बढ़ गया है।
इस दरवाज़े को खोलने का मेकैनिज़म पास ही में होना चाहिए।
बेशक, यह पहुँच के बाहर है।
क्या मुझे मदद के लिए पुकारना चाहिए?
अगर मेरे चिल्लाने से और राक्षस आकर्षित हो गए, तो मेरे दोस्त ख़तरे में पड़ जाएंगे।
कोई चिंता नहीं।
अगर मैं वापस नहीं लौटा, तो मारूशिरु को फ़िक्र होगी।
उसे होगी? नहीं, शायद नहीं होगी।
उसके भरोसे नहीं रह सकता!
घबराओ मत!
बंद दरवाज़े खोलना
तुम्हारा ही काम है ना?
एक बार मेकैनिज़म पता कर लो, ऐसे दरवाज़े आसानी से खुल जाते हैं।
जब तक किसी मिमिक को ना छुऊँ, मैं सुरक्षित रहूँगा।
मुझे किसी अजीब उपकरण की आवाज़ नहीं आ रही,
तो कोई समय सीमा नहीं है।
वहाँ दीवार पर कुछ बटन हैं
और एक मेकैनिज़म जिससे शायद भाले निकल आते हैं।
अगर मैंने ग़लत बटन दबाए तो शायद वे निकल आएंगे।
और इस तख्ती पर जो लिखा है शायद वह पहेली की चाबी है, लेकिन…
यह किसी प्राचीन भाषा में है, तो मुझे यह बिल्कुल समझ नहीं आ रहा।
धत्त, काश मारूशिरु यहाँ होती।
लेकिन यह कुछ जाना-पहचाना लग रहा है…
ना, पहले मुझे अपना दिमाग लगाना चाहिए।
कमरे के कोनों में तीन बटन हैं।
तीन ही क्यों हैं?
क्या मुझे उन्हें किसी विशिष्ट क्रम में दबाना होगा?
मिमिक के पीछे भी एक बटन है!
धत्त तेरे की! वह बदमाश हर मोड़ पर मेरे रास्ते में टांग अड़ा रहा है!
क्या कमरे के अंदर कोई इशारा है?
बेशक नहीं है।
अगर मैंने बिना किसी क्रम के बटन दबाए, तो मैं छलनी हो जाऊँगा।
पर क्योंकि मैं छोटा हूँ, शायद मैं उन्हें चकमा दे सकूँ।
नहीं, यह बहुत जोखिम भरा है।
उफ्फ़, समझ नहीं आ रहा क्या करूँ!
शायद मुझे सुबह तक ऐसे ही रहना चाहिए…
तुम यहीं अंदर थे?!
मर…
आह।
बच गया…
तुम बहुत सख़्त जान हो!
उन्हें पलट देने पर मिमिक बड़े प्यारे लगते हैं, और वे अपने पैर हिलाते हैं।
उन्हें पलट कर तुम उनका लिंग बता सकते हो।
दाईओस की बकवास जानकारियाँ एक के बाद एक मेरे दिमाग में आ रही हैं!
उन्हें पलट दूँ?
जैसे कि यह मुमकिन भी है!
शायद अब मेरा काम तमाम!
बाप रे।
सोचता हूँ, क्या इस सारे हंगामे के बाद वे मेरी मदद करने आ रहे हैं।
हँह?
तो यह वाला खाली था?
मेरा मज़ाक कैसे उड़ाया!
हँह?
यह लिखावट…
तो तख़्ती पर यही लिखा था!
ऐसी बात है, तो मुझे पता है क्या लिखा है!
जल्दी करो!
-पूर्व! -भले ही सूरज कितनी भी बार उग जाए…
-पश्चिम! -और चंद्रमा डूब जाए…
-उत्तर! -अडिग तारों की तरह…
दक्षिण!
काश किस्मत भी तुम्हारा साथ दे!
यह खुल गया!
चिरूचाक्कू अभी तक लौटा नहीं है!
चि… चिरूचाक्कू!
माफ़ कर देना, मुझे माफ़ कर देना!
मैं ज़िंदा हूँ, ठीक है?
यह क्या?
क्या यह तुमने किया है, चिरूचाक्कू?
शाबाश!
कोई बात नहीं।
क्या लाजवाब मिमिक है।
मिमिक, हाँ?
मैं इसे पहली बार पका रहा हूँ।
अगर आमतौर पर इसे नहीं खाते हैं तो इसे मत खाओ!
चिंता मत करो, मारूशिरु।
मिमिक्स अपने-आप में जहरीले नहीं होते।
वे अपने आहार के आधार पर जहरीले हो सकते हैं,
लेकिन अगर उनके पाचन अंगों को हटा दें, तो वे सुरक्षित होने चाहिए।
फिर ये सुरक्षित कैसे हुए, हाँ?
भूल जाओ, मारूशिरु।
उन्हें मना करने से भी कुछ नहीं होगा।
लेकिन आज, चाहे जो हो जाए, मैं इसे नहीं खाऊँगा!
खूब सारा पानी उबालो,
थोड़ा नमक डालो।
मिमिक को इसमें डालो और ढंक दो,
और थोड़ी देर इंतज़ार करो।
जब अच्छे से उबल जाए,
यह तैयार है!
उबला हुआ मिमिक
इसमें से मांस निकालना मुश्किल है।
इसकी जगह हैंडल इस्तेमाल करो तो?
कोई फ़ायदा नहीं। इससे यह और अंदर चला गया।
ठीक है।
चिरूचाक्कू, मुझे वो चीज़ें इस्तेमाल करने दो।
वो चीज़ें?
वही, ताला खोलने के उपकरण जिन्हें तुम हमेशा अपने साथ रखते हो।
ताला खोलने के उपकरण
तु… तुम्हारा दिमाग तो ठीक है?
उबलते पानी में उन्हें कीटाणुरहित कर, उन्हें इस्तेमाल कर सकते हैं।
दिक्कत वो नहीं है!
ऐसा… मत करो!
अब निकालना आसान है!
लो।
यह सच में अच्छा है।
यह वाक़ई बहुत स्वादिष्ट है।
यकीनन पीठ के मांस और टांगों के मांस को एक साथ खाना स्वादिष्ट होगा।
जितना सोचा था उतना अच्छा नहीं है।
कहते हैं हर्मिट केंकडे की पाचन ग्रंथि का स्वाद ख़राब होता है।
लेकिन तुमने हमें मिमिक के बारे में क्यों नहीं बताया?
मिमिक्स के साथ मेरी बुरी यादें जुड़ी हुई हैं।
सच कहूँ तो, मैं उनके करीब भी नहीं जाना चाहता।
ख़ैर, मैंने काफ़ी सारे ग़लत फैसले लिए हैं।
मैं यह सोचकर ही घबरा गया कि कहीं ये ट्रेजर बग को न खा ले।
मिमिक ट्रेजर बग्स को नहीं खाते।
क्या?
बल्कि उल्टा, ट्रेजर बग्स मिमिक को खाते हैं।
जब उन्हें कोई मिमिक मिलता है,
वे दरार के ज़रिए बक्से में घुस कर अपने अंडे देते हैं।
और बक्से के अंदर पनपने वाले लार्वा मिमिक को खाकर आकार में बढ़ते हैं।
वयस्क कीड़े बन जाने पर,
अक्सर मनुष्य उन्हें ट्रेज़र बग समझ लेता है,
और वे अपने जीवन का अगला चरण शुरू करने के लिए भाग जाते हैं।
यह क्या मज़ाक है?
बस भी करो, हाँ?
मुझे अपनी सही उम्र न बताने की सही सज़ा मिली।
तुमने सीखा ना दोस्तों से राज छिपाने से तुम तकलीफ़ में फंस सकते हो?
चलो भी, मुझे बताओ तुम्हारी उम्र कितनी है!
वह…
वह…?
इस साल, मैं 29 का हो गया हूँ।
तो तुम सच में बच्चे ही हो। कितना बोरिंग है!
मुझे नहीं पता था कि तुम इतने छोटे थे।
अच्छा, तो फिर तुम लोग मुझे अपनी उम्र क्यों नहीं बताते!
इसलिए मुझे लंबे जीने वाले जीवों से नफ़रत है!
क्या हुआ?
अम, मिस्टर… चिरूचाक्कू…
बस करो!
आज, तुम एक राक्षस को खा रहे हो,
लेकिन कल, तुम किसी और का भोजन बन सकते हो।
तहखाने का भोजन।
ओह, तहखाने का भोजन।
संवाद अनुवादक: अनुराधा पिल्लई